<classify> SERIKALI inakusudia kuhuisha posho mbalimbali za askari polisi ili ziweze kulipwa kulingana na mazingira halisi ya sasa, imeelezwa.Hayo yalisemwa bungeni jana na Waziri wa Mambo ya Ndani ya Nchi, Kangi Lugola, alipokuwa akijibu swali la Mbunge wa Kinondoni, Said Mtulia CCM aliyetaka kujua mipango ya serikali ya kuwaongezea posho askari.Waziri Lugola alisema Jeshi la Polisi lina dhamana ya kulinda maisha na mali za raia. Alisema askari anapopatwa na tukio la kupoteza maisha hulipwa fidia ya Sh milioni 15, pale inapotokea askari kujeruhiwa na kupata ulemavu wa kudumu wakati akitekeleza wajibu wake.Alisema serikali hulipwa fidia kulingana na madhara aliyoyapata askari baada ya kuthibitishwa na Kamati ya Maslahi kwa Askari walioumia kazini ambayo inajumuisha daktari.Alisema kwa sasa serikali haina mpango wa kuongeza posho ya mazingira magumu kwa askari polisi, ingawa inakusudia kuhuisha posho mbalimbali za askari polisi ili ziweze kulipwa kulingana na mazingira halisi ya sasa.  <topic>: KITAIFA 